CELEX: C2005/229/09
Language: da
Date: 2005-09-17 00:00:00
Title: Sag C-253/05: Sag anlagt den 15. juni 2005 af Kommissionen for De Europæiske Fællesskaber mod Kongeriget Nederlandene

17.9.2005   
            
            
               DA
            
            
               Den Europæiske Unions Tidende
            
            
               C 229/4
            
         Sag anlagt den 15. juni 2005 af Kommissionen for De Europæiske Fællesskaber mod Kongeriget Nederlandene
   (Sag C-253/05)
   (2005/C 229/09)
   Processprog: nederlandsk
   Ved De Europæiske Fællesskabers Domstol er der den 15. juni 2005 anlagt sag mod Kongeriget Nederlandene af Kommissionen for De Europæiske Fællesskaber ved Minas Konstantinidis og Pieter Van Nuffel, som befuldmægtigede.
   Kommissionen har nedlagt følgende påstande:
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til artikel 18 i Europa-Parlamentet og Rådets direktiv 94/62/EF af 20. december 1994 om emballage og emballageaffald (1), idet det ved Convenant Verpakking III (emballageaftale III) har indført hindringer for markedsføringen af drikkevareemballage, der opfylder de væsentlige krav i direktivet.
            
         
               —
            
            
               Kongeriget Nederlandene tilpligtes at betale sagens omkostninger.
            
         Søgsmålsgrunde og væsentligste argumenter:
   Den nederlandske lovgivning indeholder en klar hindring for omsætningen inden for Fællesskabet af øl, læskedrikke og vand i engangsemballage af plastik eller glas, som allerede er blevet markedsført i andre medlemsstater. Kommissionen er af den opfattelse, at denne handelshindring er i strid med artikel 18 i direktiv 94/62, hvorefter »[m]edlemsstaterne ... ikke [må] forhindre, at emballage, der opfylder bestemmelserne i dette direktiv, markedsføres på deres område«.
   Emballage, som allerede er markedsført i en anden medlemsstat, anses for at opfylde de væsentlige krav i direktivet. Deres omsætning på det indre marked må derfor ikke hindres.
   
      (1)  EFT L 365, s. 10.